Maailmassa on monia kirjoja, mutta ainoastaan yksi, -
jota voidaan sanoa Kirjojen Kirjaksi.
Tuo kirja on Raamattu, Jumalan Sana.
Ohjelmasarjassamme tutkailemme aihetta, -
kuinka korvausteologia on vaikuttanut historiassa.
Erikoisesti tänään aiheenamme on -
Onko seurakunta korvannut Israelin?
Tätä aihepiiriä studiossa on käsittelemässä -
Avainmedian pitkäaikainen toiminnanjohtaja Niilo Närhi.
Niilo, tervetuloa! - Kiitos.
Niilo, korvausteologialla on pitkä historia.
Ovatko sen sisällöt muuttuneet matkan varrella -
ja erikoisesti holokaustin jälkeen?
Olisi luullut, että holokausti on kuolinisku -
juutalaisvastaisuudelle ja antisemitismille ja juutalaisvihalle, -
mutta ei se ollut. Antisemitismi jäi elämään.
Tänä päivänä meillä on paljon ihmisiä, -
jotka jopa kieltävät holokaustin olemassaolon.
Ei sellaista massatuhokoneistoa koskaan ollutkaan.
Toki holokaustin jälkeen -
antisemitismi on muuttanut jossain määrin muotoaan.
Toki ihan puhdasveristä antisemitis- miä ja juutalaisvihaa on yhä, -
mutta suoranaisen antisemitismin sijasta nykyään ehkä voidaan -
enemmän puhua antisionismista.
Sionismi sanana tarkoittaa -
juutalaisten kansallista liikettä, jonka päämääränä oli luoda -
juutalaisille oma valtio.
Tätä vastaan monet tänä päivänä taistelevat, -
erityisesti monet arabikansat, palestiinalaiset -
ja lännessäkin monet. He katsovat, -
että juutalaiset tunkeutuivat palestiinalaisten alueelle -
ja ryöväsivät ko. alueen. He ovat miehittäjiä, -
ja kohtelevat alkuperäisväestöä julmalla ja brutaalilla tavalla.
Toki täytyy sanoa, että antisionismikin, -
siis juutalaisvastaisuus tai Israelin valtion vastaisuus -
saattaa olla naamioitunutta antisemitismiä.
Käytetään siis poliittista tilannetta keppihevosena -
päästä lyömään juutalaisia, mollaamaan ja syyllistämään heitä.
Toki juutalaiset ovat ihmisiä siinä kuin muutkin ja tekevät virheitä.
Kritiikilläkin on tietenkin oma paikkansa, -
mutta ei mitenkään siinä mittasuhteessa kuin se tulee.
Mutta niin kuin yritin sanoa, niin antisionismi voi olla -
piiloutunutta, naamioitunutta antisemitismiä.
Ei välttämättä ole, mutta voi olla.
Pysähdytään hetkeksi itse sionismiin.
Niilo, voitko avata, mistä ja milloin sionismi on syntynyt?
Kun juutalaiset temppelin tuhoamisen jälkeen -
hieman myöhemmin hajotettiin kansojen sekaan, -
niin ovathan he kaivanneet aina takaisin.
Tuttu lause "ensi vuonna Jerusalemissa" -
on pitänyt tavallaan toivoa yllä.
Jos kuitenkin ajatellaan poliittista antisemitismiä, -
niin 1800-luvun loppupuolella -
eli juutalainen journalisti Theodor Herzl, -
joka on korkeasti arvostettu ja kunnioitettu henkilö Israelissa.
Kun hän seurasi, mitä hänen ympärillään tapahtui -
ja luki historiaa, -
niin hän tuli siihen päätelmään, -
että ainoa ratkaisu vaeltavan juutalaisen ongelmaan on -
oman valtion perustaminen.
Sitten hän yritti monin eri tavoin saada tämän aikaiseksi, -
saada ajatuksensa myytyä muille.
Jopa Afrikkaan, olikohan sen Ugandan paikalle, olisi perustettu -
juutalaisille oma valtio jne.
Hän julkaisi v. 1896 -
kuuluisan kirjansa Juutalaisvaltio, joka on myös suomennettu.
Siinä hän perusteli näkemyksiään.
No, Theodor Herzl siirtyi ajan rajan yli, -
ja kesti 52 vuotta kirjan julkaisemisesta, -
kunnes hänen unelmansa toteutui. Israelin valtio -
perustettiin 14.5.1948.
Kuten monen visionäärin kohdalla, niin Herzlillekin kävi niin, -
että hän ei koskaan nähnyt visionsa toteutuvan.
Se toteutui hänen aikansa jälkeen. - Näetkö, Niilo, -
että Herzlin unelmoinnissa oli jumalallinen profeetallinen maku -
vai unelmoiko hän sekulaari-ihmisenä omia unelmiaan?
Ei Herzl käsitykseni mukaan ollut mitenkään uskonnollinen, -
mutta meidän täytyy ymmärtää, -
että Jumala käyttää myös sekularisoituneita ihmisiä.
Ihmiset, jotka eivät ole uskossa, ole kristittyjä tai usko Jumalaan, -
voivat hyvinkin olla Jumalan käytössä historian eri tilanteissa.
Juutalaisethan käyttävät esimerkkinä -
Persian suurkuningas Kyyrosta (Koores).
Hän antoi juutalaisille mahdollisuuden -
70 vuoden pakkosiirtolaisuuden jälkeen palata omaan maahansa -
jälleenrakentamaan temppeliä. Hänhän oli jumalaton mies, -
mutta Jumala käytti häntä. Donald J. Trumpistakin on sanottu, -
että vaikka en hänen uskoaan lähde arvioimaan, -
niin merkit eivät erityisesti viitanneet hänen uskovaisuuteensa.
Silti Jumala varmaan joillain alueilla myös -
erityisesti Israelia ajatellen käytti häntä mm. siinä, -
että USA:n suurlähetystö vihdoinkin muutti Tel Avivista Jerusalemiin.
Kyllä Jumala oli tässä mukana, -
koska Hänellä on tietty aikataulu historiassa -
ja Hän säätelee eri asioita. Aivan varmasti Herzl sai -
tämän vaikutuksen Jumalalta ja monet muut hänen jälkeensä.
Herzlin kirjasta Juutalaisvaltio sellainen kuriositeetti.
Mainitsit, että puhuttiin Ugandasta.
Oliko Herzlillä tässä kirjassaan jo tuotu esille tämä lokaatio, -
missä nykyinen Israel sijaitsee?
No, hän kokeili ns. kepillä jäätä -
ja tarjosi erinäisiä vaihtoehtoja.
Kyllä minä itse kuitenkin ajattelisin, -
että syvimmässä ajattelussaan varmaan Lähi-itä -
ja Israelin, nykyinen sijainti oli se unelma.
Jos ei kuitenkaan tämä kaista vetäisi, niin kokeillaan toista.
Kun sionismista keskustellaan, -
niin usein nousee esille ilmaisu 'kristillinen sionismi'.
Mistä kristillisessä sionismissa on kysymys?
Kristillinen sionismi tarkoittaa sitä, -
että ne ovat kristittyjä, jotka uskovat -
Israelin valtion syntymävuoden -48 olleen -
tiettyjen VT:n profetioiden täyttymys -
ja yksi keskeinen merkki siitä, -
että lopunaikojen loppupätkä -
on Jumalan kalenterissa pyörähtänyt käyntiin.
Usein sanotaan, että Israel on ajan kello, -
joka näyttää meille aikaa -
myös profeetallisessa merkityksessä.
Siinä mielessä minä olen kyllä kristitty sionisti, -
koska uskon ehdottomasti, että Israelin itsenäistyminen -
vastoin kaikkia inhimillisiä oletuksia ja mahdollisuuksia -
oli yliluonnollinen teko. Se oli hyvin vahva osoitus siitä, -
että meidän kannattaa luottaa profeetallisiin kirjoituksiin.
Kun luemme Hesekielin kirjan lukua 37 ja 38, -
miksei muitakin siinä, -
niin luku 37 kuvaa meille, -
kuinka profeetta viedään keskelle laaksoa, -
joka on täynnä kuolleita luita. Sitten hänen käsketään profetoida.
Henki tulee näihin luihin. Ensin lihaa ja nahka päälle.
Sitten ne nousevat, ja sitten niihin tulee henki.
Jumala selittää Hesekielille, -
että tämä tarkoittaa haudoista noussutta kansaa, -
joka palaa takaisin omaan maahansa.
Heidän paluunsa jälkeen heidän päälleen vuodatetaan -
Jumalan Henki. Tämä osoittaa sitä, -
että jumalallisessa aikataulussa...
Mitään tällaista ei näet ole tapahtunut historiassa.
Paluu Babylonian vankeudesta ei ollut siinä kuvatun kaltainen.
Tämä osoittaa, että Jumalan suunnitelmissa ja aikatauluissa on -
tietyt kilometripylväät, tietyt etapit, -
jotka täyttyvät tietyssä järjestyksessä.
Holokaustin haudoista noussut kansa -
palaa takaisin omaan maahansa.
Tiedettiin, että paluun aikana -
Israelissa oli n. 30 messiaanista kristittyä, uskovaa.
Se oli pienten, pienten alkujen päivä.
Kun tämän jälkeen on vuosia vierinyt, niin tiedämme, -
että siellä on jo arviolta 40 000 uudestisyntynyttä messiaanista -
ja muutama sata messiaanista seurakuntaa ympäri maata.
Hesekielin järjestys on siis realisoitunut silmiemme edessä, -
ja lopullinen suuri hengen vuodatus on vielä edessä.
Niilo, voisitko kerrata vielä, mikä on korvausteologian ydinajatus.
Vielä sanon näin, että jotkut korvausteologitkin hyväksyvät -
Israelin valtion olemassaolon legitimiteetin, -
mutta eivät näe sen syntymän liittyvän mitenkään -
Jumalan ja Aabrahamin väliseen liittoon.
Se on vain puhdas sattuma tai holokaustin säälistä -
kansakunnat antoivat sen Israelille - ja tällaisia ajatuksia.
Korvausteologian ydinajatus pähkinänkuoressa on se, -
että Jumala on hyljännyt Israelin -
ja siirtänyt heille kuuluvat lupaukset seurakunnalle.
Toinen on se, että Jumala ei ole muuttanut päämääriään, -
mutta Hän on muuttanut välineen, jonka kautta Hän toteuttaa -
päämääriään ja suunnitelmiaan maan päällä.
Välikappaleen nimi on muuttunut seurakunnaksi, -
jota myös kutsutaan Uudeksi Israeliksi.
Kaikki Israelille ja juutalaisille annetut lupaukset -
sisältäen myös maan, ovat siirtyneet perintönä seurakunnalle.
Nyt Jumala ei enää näinä aikoina huomioi juutalaisia kansakuntana.
Näin ollen juutalaisella identiteetillä ei ole suurempaa merkitystä.
Jumala osoittaa kuitenkin armol- lisuutta juutalaisia kohtaan siinä, -
että he ovat tervetulleita UT:n seurakuntaan -
osaksi tätä Uutta Israelia.
Tämä on pähkinänkuoressa korvausteologian ajatus ja opetus.
Aika vahvaa tulkintaa.
Onko korvausteologian historiassa jotain esimerkkiä siitä, -
kuinka tätä periaatetta on sovellettu.
Eri tavoin tietysti teologit julkituovat tähän liittyviä ajatuksia mutta -
minusta hollantilaisen reformoidun kirkon teologi ja professori -
Herman Ridderbos, joka kuoli vuonna 2007...
Hänhän oli saanut teologiaansa paljon vaikutteita Augustinukselta, -
kuten reformoitu kirkko on saanut.
Hän, teologi ja professori, ilmaisi asian seuraavasti, -
minusta aika tylysti. Hän sanoi näin, -
että seurakunta Uuden liiton kansana -
on ottanut Israelin paikan.
Kansallinen Israel ei ole mitään muuta kuin tyhjä kuori, -
josta on otettu helmi pois. Siis simpukankuori ilman helmeä.
Näin se on menettänyt tehtävänsä Jumalan lunastussuunnitelmassa.
Tämä on korvausteologien ajatusta -
aika värikkäällä tavalla ilmaistuna.
No, kuinka korvausteologiassa nähdään Israelin tulevaisuus?
Tämä onkin minusta huolestuttava seikka -
eli kirkkoisä Augustinuksen eskatologiset ajatukset, -
lopunaikojen tapahtumiin liittyvät ajatukset.
Niissä kirkkoisä Augustinus allegorisoi ja hengellistytti, -
vertauskuvallistutti erityisesti VT:n ennustuksia/profetioita, -
jotka liittyivät Israeliin.
Ne ovat vahvasti mukana myös nyt, -
kun korvausteologit kuvaavat Israelin tulevaisuutta.
Totta kai on erilaisia painotuksia.
Toiset sanovat, että ei ole tulossa -
mitään juutalaisia koskevaa kansallista pelastumista.
Toiset taas ajattelevat, että lopunaikoina tulee herätys, -
jossa myös huomattava joukko juutalaisia pelastuu -
viitaten Roomalaiskirjeen 11. luvun Sanaan.
Siinä apostoli Paavali toteaa, -
että kun pakanain täysi luku on sisällä, niin koko Israel on pelastuva.
Mutta yksi melkein kaikkia korvausteologeja yhdistävä asia -
on se, että maata ei heille anneta kuitenkaan takaisin.
Tästä syystä Israel kansakuntana ja maana -
lähinnä kiinnostaa vain historiallisessa mielessä.
Nekin, jotka Paavalin ennustamassa herätyksessä pelastuvat, -
tulevat osaksi seurakuntaa, -
eikä se ole Israelia kansakuntana ja maana -
niinkään koskettava pelastusoperaatio.
No, onko Kristus ja seurakunta -
mielestäsi korvannut mitään VT:iin kuulunutta?
Marko, tuo on erittäin hyvä kysymys.
Tässä täytyy ihan pysähtyä, -
koska kyllä minäkin uskon korvausteologiaan siinä mielessä, -
että jotkut VT:n typologiset -
esikuvalliset asiat ovat tulleet korvatuiksi -
tai paremminkin ehkä täytetyiksi UT:ssa.
Siellä on paljon varjokuvia, -
jotka ovat saaneet täyttymyksensä Kristuksessa.
Kristus ja seurakunta ovat toki täyttäneet paljon esikuvia, -
näitä typologisia asioita, joita löytyy VT:sta.
Nostan esille kolme eli esimerkiksi uhrit.
Uhrijärjestelmä piti jatkuvasti -
ihmisten syntiuhreja ja vikauhreja ja muita uhrattaviksi Jumalalle.
Jokainen meistä UT:n ihmisistä ymmärtää, -
että tämä oli varjokuva siitä, -
kun Jumalan Karitsa, se täydellinen uhri, tuli -
ja yhdellä ainoalla uhrilla sovitti kaikki synnit niin, -
ettei muita uhreja enää tarvita. Sitten siellä on temppeli.
Ymmärrämme myös, että temppeli oli esikuva tulevasta.
Kristus sanoi itsekin, -
että hajottakaa maahan tämä temppeli, -
niin kolmantena päivänä se nousee jälleen.
Hän tarkoitti omaa ruumistaan, itseään.
Kristus vertasi itseään juutalaisten temppeliin, -
ja seurakunta on myös ikään kuin täyttymys tälle esikuvalle.
Sitten siellä on myös pappeus.
Meille selkeästi opetetaan, että VT:n pappeus on varjokuva -
UT:n pappeudesta, jonka ylimmäinen pappi on Kristus -
ja me pappiskansana palvelemme yhdessä Kristuksen kanssa, -
me, jotka olemme pelastuneet: pakanat ja juutalaiset.
Kyllä siellä on paljon asioita, joita on korvattu -
tai paremminkin sanoen täytetty.
Sitten tulemme tähän korvaus- teologien väitteeseen, -
että Israel ja juutalaiset kansana sekä maalupaukset ovat tulleet -
Kristuksen ja seurakunnan korvaamiksi.
Tälle ei kuitenkaan löydy mitään raamatullista perustetta, -
että luvatun maan, joka on Jumalan ja jonka Hän lupasi juutalaisille, -
olisi seurakunta korvannut tai se jotenkin kuvaa taivasta.
Tai sitten seurakunta on korvannut Israelin Jumalan välikappaleena.
Totta on, että seurakunta nykyään on se Jumalan käyttämä välikappale, -
mutta jonain päivänä Israelilla on tärkeä rooli lopunajan tapahtumissa.
Niilo, Raamattu puhuu Vanhasta liitosta ja Uudesta liitosta.
Eikö kuitenkin Uusi liitto ole korvannut/syrjäyttänyt Vanhan liiton?
Kuinka tämä periaate soveltuu tähän kysymykseen?
Tässä olen 100-prosenttisesti samaa mieltä korvausteologien kanssa, -
että Vanhalla liitolla viitataan toki -
Mooseksen kautta saatuun lakiliittoon, -
ja se on tullut täytetyksi ja korvatuksi Uudella liitolla.
Sen Uusi testamentti lukemattomissa paikoissa -
meille selkeästi alleviivaa.
Mutta, mitä korvausteologit -
eivät tunnu hyväksyvän tai huomioivan on se, -
että Jumalahan solmi VT:n aikana paljon muitakin liittoja -
kuin pelkästään Mooseksen kautta annetun lakiliiton.
Siellähän puhutaan liitoista, joita Jumala teki -
mm. Nooan kanssa, Aabrahamin kanssa, Daavidin kanssa -
ja sitten jo todetusti Mooseksen kanssa.
Jos ajatellaan näitä neljää liittoa -
Daavidin, Nooan, Mooseksen ja Aabrahamin kanssa, -
niin näistä liitoista on yksi ainut tullut korvatuksi -
tai saanut täyttymyksensä.
Se on nimenomaan lakiliitto, -
jonka Mooses sai Jumalalta Hoorebin vuorella.
Siitä muodostui tämä laki, -
joka oli ehdollinen: -
Jos te tämän teette, -
niin saatte elää ja saatte elää siunauksien alla.
Jos tämän rikotte, nämä kiroukset tulevat teidän päällenne.
Tämä lakiliitto on korvattu. Mutta ajatellaan Jumalan ja Nooan liittoa -
vedenpaisumuksen jälkeen. Taivaalle tuli kaunis sateenkaari, -
ja Jumala sanoi, että nähdessään kaaren Hän muistaa liitonsa, -
jonka Hän teki Nooan kanssa, ettei koskaan maata enää hukuta vedellä.
Ei se liitto ole minnekään kadonnut.
Joka kerta sateenkaaren nähdessäni -
se julistaa minulle, että Nooalle annettu lupaus ja liitto pätevät.
Jumala ei enää vedenpaisumuksella tuhoa maata.
Tämä on talletettu tulelle, ei vedelle.
Samoin on Daavidin liiton kanssa ja Aabrahamin liiton kanssa.
Ei niitä ole missään kohdassa -
VT:ssa ja UT:ssa korvattu -
tai jotenkin siirretty syrjään ja pantu jotain uutta tilalle.
Nämä tulevat jonain päivänä jokainen saamaan oman täyttymyksensä -
ja esim. Nooan kanssa tehty liitto elää silmiemme edessä aina, -
kun me näemme sateenkaaren.
Niilo Närhi, kiitos opetuksista tänään!
Ensi kerralla sukellamme liittoteologiaan, -
joka on erittäin tärkeä aihe. - Kyllä.
Kiitoksia, kun olet ollut mukana tässä sarjassa.
Käsittelemme siis korvausteologiaa ja sen vaikutuksia historiassa.
Kuten kuulit, tänään jo hipaisimme asiaa nimeltä liittoteologia.
Seuraavassa ohjelmassa sukellamme syvälle siihen, -
mitä liittoteologia tarkoittaa -
ja mitä se vaikuttaa nyt ja tulevaisuudessa.
Kiitos, kun olet ollut seurassamme. Jumala siunatkoon sinua!
Tue ohjelmasarjaa Korvausteologian vaikutukset historiassa -
soittamalla numeroon 0600-10177 -
tai lähetä tekstiviesti numeroon 16499.
Voit myös antaa tukesi ruudussa näkyvälle tilille viitteellä 2118.
Lämmin kiitos lahjastasi!
Tekstitys: Tuula-Riitta Virrankare